NORAKSTS

|  |  |
| --- | --- |
| 23.07.2020. | Nr.13/1 |

###### JELGAVAS PILSĒTAS PAŠVALDĪBAS GRANTU PROGRAMMMAS

###### “ATBALSTS KOMERSANTIEM UN SAIMNIECISKĀS DARBĪBAS VEICĒJIEM” NOLIKUMA APSTIPRINĀŠANA UN KOMISIJAS IEVĒLĒŠANA

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts), **PRET –** nav, **ATTURAS – 1** (A.Rublis),

Saskaņā ar likuma „Par pašvaldībām” 12.pantu, 15.panta pirmās daļas 10.punktu, 21.panta pirmās daļas 24.punktu un 61.pantu, lai veicinātu saimnieciskās darbības attīstību un atbalstītu sociāli atbildīgus komersantus un saimnieciskās darbības veicējus Jelgavas pilsētā,

**JELGAVAS PILSĒTAS DOME NOLEMJ:**

1. Ievēlēt Jelgavas pilsētas pašvaldības grantu programmas “Atbalsts komersantiem un saimnieciskās darbības veicējiem” komisiju šādā sastāvā:

1.1. Komisijas priekšsēdētājs: Andris Rāviņš - Jelgavas pilsētas domes priekšsēdētājs;

1.2. Komisijas priekšsēdētāja vietnieks: Pēteris Salkazanovs - Jelgavas pilsētas domes priekšsēdētāja padomnieks uzņēmējdarbības jautājumos;

1.3. Komisijas locekļi:

1.3.1. Jurijs Strods – Jelgavas pilsētas domes priekšsēdētaja vietnieks;

1.3.2. Līga Miķelsone - Jelgavas pilsētas pašvaldības pieaugošo izglītības iestādes “Zemgales reģiona kompetenču attīstības centrs” uzņēmējdarbības atbalsta nodaļas vadītāja;

1.3.3. Sigita Beļaka – Jelgavas pilsētas pašvaldības administrācijas Pašvaldības īpašumu pārvaldes vadītāja;

1.3.4. Lelde Rinča – Jelgavas pilsētas pašvaldības administrācijas Administratīvās pārvaldes juriste;

1.3.5. Vitālijs Upenieks – Latvijas Tirdzniecības un rūpniecības kameras Zemgales uzņēmēju reģionālās padomes vadītāja vietnieks;

1.3.6. Ņikita Kazakevičs – Latvijas Investīciju un attīstības aģentūras Jelgavas biznesa inkubatora vadītājs;

1.3.7. Edgars Viļķins – SIA “Evopipes” valdes priekšsēdētājs;

1.3.8. Ilze Priževoite – SIA “Karameļu darbnīca” valdes locekle;

1.3.9. Juris Sīlis – SIA “Jelgavas tipogrāfija” līdzīpašnieks.

1.4. Komisijas sekretāre: Ilze Osīte - Jelgavas pilsētas pašvaldības pieaugošo izglītības iestādes “Zemgales reģiona kompetenču attīstības centrs” Uzņēmējdarbības atbalsta nodaļas galvenā speciāliste.

2. Apstiprināt Jelgavas pilsētas pašvaldības grantu programmas “Atbalsts komersantiem un saimnieciskās darbības veicējiem” nolikumu (pielikumā).

3. Programmas īstenošanai finanšu līdzekļus veido no pašvaldības budžeta un saņemtajiem fizisko un juridisko personu ziedotajiem finanšu līdzekļiem.

4. 2020.gadā programmas īstenošanai finanšu līdzekļus 100 000 *euro* apmērā piešķirt no programmas “Izdevumi neparedzētiem gadījumiem”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 23.jūlijā